Α4-0032/95

Πρόταση κανονισμού του Συμβουλίου για τη σύναψη του πρωτοκόλλου που καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και του Πράσινου Ακρωτηρίου σχετικά με την αλιεία στα ανοικτά των ακτών του Πράσινου Ακρωτηρίου για την περίοδο από τις 6 Σεπτεμβρίου 1994 έως τις 5 Σεπτεμβρίου 1997 (COM(94)0388 - C4-0166/94 - 94/0201(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

Τη σημασία που έχει η βελτίωση της ενημέρωσης που παρέχεται στην αρμόδια για τον προϋπολογισμό αρχή, καθώς και το γεγονός ότι η Επιτροπή πρέπει να συντάσσει κάθε χρόνο έκθεση σχετικά με το στάδιο εφαρμογής της παρούσας Συμφωνίας, προκειμένου να διευκολύνει τη λήψη αποφάσεων κατά τη διάρκεια της ετήσιας διαδικασίας του προϋπολογισμού.

(Τροπολογία 2)

Αιτιολογική σκέψη 2β (νέα)

>Κείμενο μετά την ψηφοφορία στο ΕΚ>

Τη σημασία που έχει η βελτίωση της ενημέρωσης που παρέχεται στο Ευρωπαϊκό Κοινοβούλιο καθώς και το γεγονός ότι η Επιτροπή πρέπει να συντάσσει έκθεση σχετικά με το στάδιο εφαρμογής της παρούσας Συμφωνίας, ιδίως δε με τις επιπτώσεις της στους αλιευτικούς πόρους και στις επιστημονικές δραστηριότητες που χρηματοδοτούνται στο πλαίσιο εν λόγω πρωτοκόλλου.

(Τροπολογία 3)

Άρθρο 2α (νέο)

>Κείμενο μετά την ψηφοφορία στο ΕΚ>

Πριν από τις 15 Μαΐου κάθε έτους, η Επιτροπή πρέπει να παρουσιάζει στην αρμόδια για τον προϋπολογισμό αρχή λεπτομερή έκθεση σχετικά με το στάδιο εφαρμογής της παρούσας συμφωνίας.

(Tροπολογία 4)

Άρθρο 2β (νέο)

>Κείμενο μετά την ψηφοφορία στο ΕΚ>

Κατά τη διάρκεια του τελευταίου έτους ισχύος του πρωτοκόλλου και πριν από τη σύναψη οιασδήποτε συμφωνίας για την ανανέωσή του, η Επιτροπή υποβάλλει στο Συμβούλιο και το Κοινοβούλιο έκθεση σχετικά με την εφαρμογή και τους όρους εκτέλεσης της Συμφωνίας.

(Τροπολογία 5)

Άρθρο 2γ (νέο)

>Κείμενο μετά την ψηφοφορία στο ΕΚ>

Βάσει της έκθεσης αυτής, και μετά από διαβούλευση με το Ευρωπαϊκό Κοινοβούλιο, το Συμβούλιο δίδει εντολή στην Επιτροπή να διαπραγματευτεί τα πρωτόκολλα εφαρμογής της παρούσας Συμφωνίας.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση για τη σύναψη του πρωτοκόλλου που καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και του Πράσινου Ακρωτηρίου σχετικά με την αλιεία στα ανοικτά των ακτών του Πράσινου Ακρωτηρίου για την περίοδο από τις 6 Σεπτεμβρίου 1994 έως τις 5 Σεπτεμβρίου 1997 (COM(94)0388 - C4-0166/94 - 94/0201(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(94)0388 - 94/0201(CNS)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 43 και το άρθρο 228, παράγραφοι 2 και 3, πρώτο εδάφιο της Συνθήκης ΕΚ (C4- 0166/94),

- έχοντας μεταβιβάσει την αρμοδιότητα απόφασης στην Επιτροπή Αλιείας, σύμφωνα με το άρθρο 52 του Κανονισμού,

- έχοντας υπόψη την έκθεση της Επιτροπής Αλειείας και τις γνωμοδοτήσεις της Επιτροπής Προϋπολογισμών και της Επιτροπής Ανάπτυξης και Συνεργασίας (Α4-0032/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής μετά τη σχετική ψηφοφορία[semigr ]

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.